คดี "แอม ไซยาไนด์" มีผู้เสียชีวิต 14 ราย และรอดชีวิต 1 ราย ตามที่ตำรวจได้เปิดเผยข้อมูล ผู้รอดชีวิต 1 รายคือใคร
1. น.ส. นิตยา แก้วบุปผา หรือนิด
2. น.ส. สาวิตรี บุตรศรีรักษ์ หรือหนิม  
3. นายสุทธิศักดิ์ พูนขวัญ หรือแต้ 
4. น.ส. กานติมา แพสอาด หรือ ปลา
ข้อที่ถูกต้องคือ 4.  เพราะว่า คดีสะเทือนขวัญที่กลายเป็นพาดหัวข่าวในขณะนี้ คือ คดีที่ นางสรารัตน์ รังสิวุฒาภรณ์ หรือ แอม ผู้ต้องหาคดีฆาตกรรม 14 คดี ซึ่งมีความคืบหน้าและหลักฐานใหม่อย่างต่อเนื่อง ล่าสุด ตำรวจได้จับกุมอดีตสามีที่เป็นรองผู้กำกับ สภ.สวนผึ้ง แล้ว หลังพบว่า มีส่วนเกี่ยวข้องกับการก่อเหตุของ แอม

รายละเอียดการเสียชีวิตของเหยื่อ 15 ราย เป็นผู้เสียชีวิต 14 ราย และรอดชีวิต 1 ราย ตามที่ตำรวจได้เปิดเผยข้อมูล

ข้อหาตัวการฆ่าผู้อื่นโดยไตร่ตรองไว้ก่อน : พื้นที่ สภ.สามพราน จ.นครปฐม ซึ่งเป็นกรณี น.ส. ดาริณี เทพทวี หรือฟ้า อายุ 34 ปี เสียชีวิตเมื่อ 13 ธ.ค. 2563 จากสาเหตุกล้ามเนื้อหัวใจผิดปกติ ทรัพย์สินสูญหาย 60,000 บาท

ข้อหาฆ่าผู้อื่นโดยเจตนา และลักทรัพย์ : พื้นที่ สภ.บ้านโป่ง จ.ราชบุรี ซึ่งเป็นกรณี น.ส. ศิริพร ขันวงษ์ หรือก้อย อายุ 33 ปี เสียชีวิตเมื่อ 14 เม.ย. 2566 ด้วยสาเหตุหัวใจล้มเหลว ทรัพย์สินสูญหายเป็นกระเป๋าแบรนด์เนม 1 ใบ โทรศัพท์มือถือ 1 เครื่อง และเงินสด 50,000 บาท

ข้อหาฆ่าผู้อื่นโดยไตร่ตรองไว้ก่อน : พื้นที่ สภ.ลูกแก จ.กาญจนบุรี ซึ่งเป็นกรณีนายสุรัตน์ ทรพับ หรือบี อายุ 35 ปี เสียชีวิตเมื่อ 6 ม.ค. 2564 ด้วยสาเหตุหลอดเลือดหัวใจตีบ และพบเงินจากบัญชีธนาคารของผู้ตายโอนเข้าบัญชีของแอม 60,000 บาท

ข้อหาฆ่าผู้อื่นโดยไตร่ตรองไว้ก่อน : พื้นที่ สภ.โพธาราม จ.ราชบุรี ซึ่งเป็นกรณี น.ส. กะณิกา ตุลาเดชารักษ์ หรือเอ๊ะ อายุ 44 ปี เสียชีวิตเมื่อ 12 ก.ย. 2565 ด้วยสาเหตุเลือดออกในสมอง ช่วงเสียชีวิต พบเงินในบัญชีธนาคารถูกถอนออกไป 300,000 บาท พร้อมโทรศัพท์มือถือ 1 เครื่อง สร้อยคอและสร้อยข้อมือทองคำ สูญหายอีกอย่างละเส้น

ข้อหาตัวการฆ่าผู้อื่น : พื้นที่ สภ.เมืองสมุทรสาคร จ.สมุทรสาคร ซึ่งเป็นกรณี น.ส. รสจรินทร์ นิลห้อย หรือพี่น้อยผัก เสียชีวิตเมื่อ 10 ส.ค. 2565 เสียชีวิตด้วยสาเหตุเลือดเป็นกรด เธออยู่ในวงแชร์เดียวกับ แอม

ข้อหาฆ่าผู้อื่นโดยไตร่ตรองไว้ก่อน : พื้นที่ สภ.เมืองนครปฐม จ.นครปฐม ซึ่งเป็นกรณี พ.ต.ต. หญิงนิภา แสนจันทร์ หรือปู อายุ 38 ปี เสียชีวิตเมื่อ 1 เม.ย. 2566 ด้วยสาเหตุระบบไหลเวียนโลหิตและการหายใจล้มเหลว ทรัพย์สินที่สูญหายประกอบด้วย เงินสด 10,000 บาท และเงินในบัญชีถูกถอน 140,000 บาท

ข้อหาพยายามฆ่าผู้อื่นโดยไตร่ตรองไว้ก่อน : พื้นที่ สภ.เมืองกาญจนบุรี จ.กาญจนบุรี ซึ่งเป็นกรณี นางกานติมา แพสอาด หรือปลา ผู้รอดชีวิต โดยเธอมีอาการแน่นหน้าอก หายใจไม่ออก มือชา หลังรับประทานยาที่ได้จาก แอม ขณะเดินเล่นอยู่ที่ห้างสรรพสินค้าโรบินสัน กาญจนบุรี แต่เคราะห์ดีมีผู้ให้การช่วยเหลือทัน จากการตรวจสอบพบว่า แอม ติดหนี้ กานติมา 250,000 บาท

ข้อหาฆ่าผู้อื่นโดยไตร่ตรองไว้ก่อน : พื้นที่ สภ.เมืองนครปฐม จ.นครปฐม ซึ่งเป็นกรณีนางมณีรัตน์ พจนารถ หรือครูต่าย เสียชีวิตเมื่อ 10 ก.ย. 2565 ด้วยสาเหตุไม่แน่ชัด
ข้อหาฆ่าผู้อื่นโดยไตร่ตรองไว้ก่อน : พื้นที่ สภ.เมืองนครปฐม จ.นครปฐม ซึ่งเป็นกรณี ร.ต.อ.หญิง กานดา โตไร่ หรือนุ้ย อายุ 36 ปี เสียชีวิตเมื่อ 10 ส.ค. 65 ด้วยสาเหตุระบบไหลเวียนโลหิตและหายใจล้มเหลว

ข้อหาตัวการฆ่าผู้อื่นโดยไตร่ตรองไว้ก่อน : พื้นที่ สภ.ดอนตูม จ. นครปฐม ซึ่งเป็นกรณี น.ส.ผุสดี สามบุญมี หรือครูอ๊อด อายุ 39 ปี เสียชีวิตเมื่อ 20 พ.ย. 2565 ด้วยอาการไม่แน่ชัด เธออยู่ในวงแชร์เดียวกับ แอม

นางจันทร์รัตน์ วงศ์ไกรสิณ - เสียชีวิต 15 ส.ค. 2565 ใน จ.เพชรบุรี

นายสุทธิศักดิ์ พูนขวัญ หรือแต้ อายุ 35 ปี - เสียชีวิตด้วยสาเหตุหัวใจเต้นผิดจังหวะ เมื่อ 12 มี.ค. 2566 ที่บ้านพักใน จ. อุดรธานี ทรัพย์สินที่สูญหายมีทั้งสร้อยคอทองคำ และสร้อยข้อมือทองคำ น้ำหนักรวม 8 บาท พระเครื่องมูลค่า 100,000 บาท พร้อมเงินสดอีกจำนวนหนึ่ง

น.ส. นิตยา แก้วบุปผา หรือนิด โฟร์แมนคุมงาน – เสียชีวิตจากหัวใจวาย เมื่อ 23 ส.ค. 2563 ใน จ.นครปฐม สนิทกับแอม รู้จักมาตั้งแต่ปี 2563 มีเรื่องการกู้ยืมเงิน

น.ส. สาวิตรี บุตรศรีรักษ์ หรือหนิม อายุ 40 ปี ภรรยานายดาบตำรวจ ตม.บึงกาฬ - เสียชีวิตเมื่อ 25 พ.ย. 2563 ใน จ.มุกดาหาร หลังได้รับยาลดน้ำหนักมาจากแอม มีการร่วมวงแชร์ และแอมติดหนี้ผู้ตายหลักแสนบาท

ส่วนผู้ที่มีอาการป่วย แต่รอดชีวิต คือ น.ส. กานติมา แพสอาด หรือ ปลา อายุ 36 ปี – มีอาการแน่นหน้าอก หายใจไม่ออก มือชา หลังรับประทานยาที่ได้จาก แอม ขณะเดินเล่นอยู่ที่ห้างสรรพสินค้าโรบินสัน กาญจนบุรี แต่เคราะห์ดีมีผู้ให้การช่วยเหลือทัน จากการตรวจสอบพบว่า แอม ติดหนี้ กานติมา 250,000 บาท
92.ข่าวสารทั่วไป สถิติต่างๆ